Bulgaristanî sîyasetmedaro kurd Selahattîn Urun bi hawayêkê îlegalî êlule de teslîmê dewleta tirke kerdbi. Eşkera bi ke yewînê asayîşî yê Bulgarîstanî û îstîxbaratê Tirkîya bi hawayêkê koordîne xebitîyenê. Reyna mabênê hukmatê Sofya û rejîmê Erdoganî de têkilîyêka xurte esta.
Rixmê naye zî hukmatê Almanya peymana Dublinî kena bahane û xîret kena ke tay multecîyan bierşawa Bulgarîstanî. Hukmatê Mertele yo ke cewab da persnameyê wekîle Hêlîne Evrîm Sommer vat ewro do 371 multecîyî bierşaawîyê Bulgarîstanî.
Cewab de ke ewro rojnameyê ''Neues Deutschland'' de weşanîya ame vatene ke nê multecîyan ra 86 tenî hetê hukmatê Sofya ra ameyî qebulkerdene û nêzdî de do bierşawîyê.
Sommere vat nê multecîyan ra tewr tay 3 tenî kurd ê û vera hukmatî nêrazîbîyayîşê xo mojna.
